Case ID: 1053912
Sentence 24: Cəmiyyətin şəxsi hesab vərəqəsinə nəzər yetirdikdə qeyd olunan əməliyyatları görmək mümkündür.VM-nin 3.1.-ci maddəsinə uyğun olaraq vergilər haqqında qanunvericilik vergitutmanın ümumi, bərabər və ədalətli olmasına əsaslanmalı, VM-nin 3.2,-ci maddəsinə əsasən isə vergilər iqtisadi cəhətdən əsaslandırılmalıdır.VM-nin 3.8.-Cİ maddəsinə əsasən heç bir şəxsin üzərinə bu Məcəllə ilə müəyyən edilən vergilərin xüsusiyyətlərinə malik olan və VM-si ilə müəyyən edilməyən, yaxud VM-si ilə müəyyən edilən qaydalardan fərqli olaraq müəyyən edilən vergilər ödəmək vəzifəsi qoyula bilməz.Yuxarıda göstərilənlərə münasibətdə həmçinin nəzərə alınmalıdır ki, VM-nin 3.11 .-ci maddəsinə əsasən vergilər haqqında qanunvericiliyin bütün ziddiyyətləri və aydın olmayan məqamları vergi ödəyicisinin xeyrinə şərh edilməlidir.Azərbaycan Respublikasının İnzibati Prosesual Məcəlləsinin 14-cü maddəsinə görə, mübahisələndirilən inzibati aktı qəbul etmiş inzibati orqan həmin aktın qəbul edilməsini zəruri edən faktiki şərtlərin mövcudluğunu sübut etməlidir.Yuxarıda göstərilənləri və Azərbaycan Respublikasının İnzibati Prosesual Məcəlləsinin 2, 32, 38 və 70-ci maddələrinə əsasən iddianın təmin edilməsi, Vergilər Nazirliyi yanında Bakı şəhəri Lokal Gəlirlər Departamentinin (hazırki Baş İdarəsinin) “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi barədə” 25.12.2018-ci il tarixli**********172603 saylı inzibati aktının ləğv edilməsi barədə qərar qəbul edilməsini xahiş edirik.